**Blok** on suomalainen asunnonvälityspalvelu (LKV), joka myy asunto-osakkeita kaupunkialueilla. Yritys on perustettu Helsingissä vuonna 2017, ja sen ensimmäinen kansainvälinen toimisto aloitti toimintansa Tukholmassa vuonna 2019.

Blokin digitaalinen välityskokemus on palkittu Suomen parhaana verkkopalveluna. Yrityksen toimitusjohtaja Rudi Skogman tunnettiin ennen yhtenä kasvuyritystapahtuma Slushin pääjärjestäjistä.

Yritys
------

Blokin kaupparekisterinimi on Brik Kodit Oy. Sen 
palvelukonsepti syntyi tammikuussa 2015, kun Rudi Skogman myi kaksionsa Pasilassa. Välittäjä kuittasi 7000 euron – noin neljän prosentin – palkkion nopeasti käyneestä kaupasta, ja Skogman jäi miettimään, miten asuntokauppakokemuksesta saisi tehtyä paitsi paremman, myös merkittävästi edullisemman. Kaksi vuotta myöhemmin perustetun Blokin kiinteistövälityspalvelussa yhdistyvät välittäjän vapaudet ja vastuut sekä edistyksellisen teknologian kustannustehokkuus. 

Välityskonseptiin kuuluu, että asunnon omistaja esittelee asuntonsa itse. Blokin välittäjä hoitaa myyntiin kuuluvan työn, aina asunnon markkinoinnista valokuvaukseen ja kauppakirjoihin sekä kaupanteon tukeen.

Yritys ottaa palveluistaan alle prosentin välityspalkkion. Blokin mukaan hinta pysyy markkinastandardia matalampana paitsi itse-esittelyn, myös uuden teknologian ansiosta: yritys käyttää tekoälyä muun muassa asunnon alustavan hinta-arvion tekemiseen ja rutiinitehtävien automatisoimiseen. Blok on ensimmäinen pankeista riippumaton toimija Digitaalisen Asuntokaupan (DIAS) piirissä.

Yritys oli hakupalvelu Googlen mukaan alan parhaiden arvioitu välitysliike vuonna 2020.

Etsivä
------

Blok Etsivä on vuonna 2020 markkinoille tuotu hakukone, jonka avulla asuntoa etsivä löytää kaikki hakukriteereihinsä sopivat asunnot pääkaupunkiseudulla – myös ne, jotka eivät ole myytävänä julkisesti esimerkiksi Oikotiellä tai Etuovi.comissa.

Palvelu pohjautuu älykkääseen datan hyödyntämiseen. Ostotoimeksiannon teko on maksutonta.

Tammikuussa 2021 Blok Etsivä lanseerattiin myös Tukholmassa.

Konkurssihakemus
----------------

Yhtiö jätti 1.12.2023 konkurssihakemuksen Helsingin käräjäoikeuteen.

Lähteet
-------

1. ↑  Blok Enterprises Oy - Y-tunnus: 2803036-7 - Yritystiedot, taloustiedot, päättäjät & hallituksen jäsenet *www.finder.fi*. Viitattu 18.1.2021.
2. ↑  Piritta Palokangas: Blok laajenee ensimmäisenä suomalaisena kiinteistönvälitysfirmana Ruotsiin – nämä ovat suurimmat erot maiden asuntomarkkinoissa *Tärkeimmät talousuutiset | Kauppalehti*. Viitattu 18.1.2021.
3. ↑  Grand One 2019 *article*. Viitattu 18.1.2021.
4. ↑  Sofia Holmlund: Babylycka på slottsbalen *www.hbl.fi*. Viitattu 18.1.2021. (ruotsiksi)
5. ↑  Rudi Skogman pani kaksionsa myyntiin, maksoi välittäjälle 7 500 euroa ja kauhistui – sitten hän perusti yhtiön, jonka palkkioihin "perinteiset välittäjät eivät pääse millään" *Rakennuslehti*.  8.2.2018. Viitattu 18.1.2021.
6. ↑  Blok: Työpaikat *Digitaalinen asuntokauppa. Katso myytävät asunnot.*. Viitattu 18.1.2021.
7. ↑  Blok: Asunnon myynti *Digitaalinen asuntokauppa. Katso myytävät asunnot.*. Viitattu 18.1.2021.
8. ↑  Blok: Välityspalkkio *Digitaalinen asuntokauppa. Katso myytävät asunnot.*. Viitattu 18.1.2021.
9. ↑  Asuntojen kaupantekotilaisuudet digitalisoituvat vauhdilla: Ensimmäinen pankeista riippumaton toimija siirsi kaupat verkkoon | Blok *www.sttinfo.fi*. Viitattu 18.1.2021.
10. ↑  Blok: Myy naapuria paremmalla tuloksella *Digitaalinen asuntokauppa. Katso myytävät asunnot.*. Viitattu 18.1.2021.
11. ↑  Silva Rehn: Kiinteistönvälitysfirma avasi hakukoneen, joka näyttää myös kodit, jotka eivät ole myynnissä – Käyttäjä voi tarkistaa, onko unelmien asuntoa edes olemassa *Talouselämä*. Viitattu 18.1.2021.
12. ↑  Unelma-asunto etsinnässä? Blok Etsivä kokoaa ensimmäistä kertaa yhteen tiedot pääkaupunkiseudun yli 400 000 asunnosta - ePressi *www.epressi.com*.  11.8.2020. Viitattu 18.1.2021.
13. ↑  Mäklare ger köpare tillgång till lägenheter som inte är till salu *digital.di.se/*.  13.1.2021.  Arkistoitu 21.1.2021. Viitattu 18.1.2021.
14. ↑